Ρέιφ Φάινς

Ο Ρέιφ Φάινς (αγγλικά: Ralph Nathaniel Twisleton-Wykeham-Fiennes, 22 Δεκεμβρίου 1962) είναι Άγγλος ηθοποιός. Έχει εμφανιστεί σε πολλές ταινίες όπως Η λίστα του Σίντλερ (Schindler's List, 1993), Ο Άγγλος ασθενής (The English Patient, 1996), Η Καμαριέρα (Maid in Manhattan, 2002), Κόκκινος δράκος (Red Dragon, 2002), Ο επίμονος κηπουρός (The Constant Gardener, 2005) και στις ταινίες Χάρι Πότερ ως Λόρδος Βόλντεμορτ. To 2008 συμπρωταγωνίστησε με την Κέιτ Γουίνσλετ στην ταινία Σφραγισμένα χείλη (The Reader, 2008) και το 2009 έκανε μια μικρή εμφάνιση στο The Hurt Locker (2009). Πιο πρόσφατα πρωταγωνίστησε στην ταινία Η τιτανομαχία (Clash of the Titans, 2010) και στη συνέχειά της Η οργή των Τιτάνων (Wrath of the Titans, 2012). Το 2011 πραγματοποίησε το σκηνοθετικό του ντεμπούτο με την κινηματογραφική μεταφορά της τραγωδίας του Ουίλιαμ Σαίξπηρ Κοριολανός, το 2012 εμφανίστηκε στην 23η ταινία Τζέιμς Μποντ με τίτλο Skyfall και το 2014 πρωταγωνίστησε στην ταινία Ξενοδοχείο Grand Budapest (The Grand Budapest Hotel).

Ο Φάινς έχει βραβευτεί με το βραβείο Τόνι και έχει βρεθεί δύο φορές υποψήφιος για Όσκαρ. Επίσης είναι πρεσβευτής της UNICEF.

Πρώτα χρόνια
Ο Φάινς γεννήθηκε στο Ίπσγουιτς του Σάφολκ της Αγγλίας από μια αριστοκρακτική οικογένεια, γιος της Τζένιφερ Λας, μίας συγγραφέως, και του Μαρκ Φάινς, ενός αγρότη και φωτογράφου του οποίου ο πατέρας ήταν βιομήχανος. Είναι όγδοος ξάδερφος του πρίγκιπας της Ουαλίας. Είναι ο μεγαλύτερος από τα έξι αδέρφια του. Ο Τζόζεφ Φάινς είναι ηθοποιός, η Μάρθα Φάινς σκηνοθέτης, ο Μάγκνους Φάινς είναι συνθέτης και ο Τζέικομπ Φάινς είναι στο Κίνημα Διατήρησης. Ο ανιψιός του Ίρο Φάινς-Τίφιν έπαιξε το Βόλντεμορτ σε νεαρή ηλικία στην ταινία Ο Χάρι Πότερ και ο ημίαιμος πρίγκιψ.

Μαζί με την οικογένειά του μετακόμισαν στην Ιρλανδία το 1973. Ο Φάινς φοίτησε στο St. Kieran's Colllege για ένα χρόνο και ακολούθησε το Newtown School. Μετακόμισαν στο Σάλμπουρι όπου ο Φάινς τέλειωσε τις σπουδές του.

Καριέρα
Ο Φάινς εκπαιδεύτηκε στη Βασιλική Ακαδημία Δραματικής Τέχνης του Λονδίνου. Ασχολήθηκε αρχικά με το θέατρο πριν κάνει το κινηματογραφικό του ντεμπούτο το 1992 στο Ανεμοδαρμένα Ύψη, κινηματογραφική μεταφορά του μυθιστορήματος της Έμιλι Μπροντέ Ανεμοδαρμένα Ύψη, με την Ζυλιέτ Μπινός. Για την ερμηνεία του απέσπασε πολύ καλές κριτικές.

Το 1993 κέρδισε τον πρωταγωνιστικό ρόλο στην ταινία Το Μωρό της Μακόν με τη Τζούλια Όρμοντ. Την ίδια χρονιά έγινε παγκοσμίως γνωστός όταν υποδύθηκε τον Ναζί αξιωματικό Άμον Γκεθ στην ταινία Η Λίστα του Σίντλερ του Στίβεν Σπίλμπεργκ. Για την ερμηνεία του έλαβε υποψηφιότητα για Όσκαρ Β' Ανδρικού Ρόλου. Μπορεί να μην κέρδισε το Όσκαρ, πήρε όμως το βραβείο BAFTA και κέρδισε μια θέση στο Αμερικανικό Ινστιτούτο Κινηματογράφου στην κατηγορία 100 Ήρωες και Κακοί.

Το 1994 υποδύθηκε τον ακαδημαϊκό Τσαρλς Βαν Ντόρεν στο Quiz Show. Το 1996 έλαβε την δεύτερη υποψηφιότητα για Όσκαρ, αυτή τη φορά στην κατηγορία Α' Ανδρικού Ρόλου για την ταινία Ο Άγγλος ασθενής. Η δουλειά του Φάινς κυμαίνεται από θρίλερ (Κόκκινος δράκος), βιβλικά έπη κινουμένων σχεδίων (Ο πρίγκιπας της Αιγύπτου) και ρομαντική κωμωδία (Η καμαριέρα) σε δράματα (Όσκαρ και Λουσίντα) και ιστορικά (Sunshine).

Ο επίμονος κηπουρός κυκλοφόρησε το 2005 με τον Φάινς στον ομώνυμο ρόλο. Την ίδια χρονιά ενσάρκωσε το Βόλντεμορτ στην ταινία φαντασίας Ο Χάρι Πότερ και το κύπελλο της φωτιάς. Επανέλαβε το ρόλο και στις υπόλοιπες ταινίες της σειράς Ο Χάρι Πότερ και το τάγμα του φοίνικα, Ο Χάρι Πότερ και οι κλήροι του θανάτου - Μέρος 1 και Ο Χάρι Πότερ και οι κλήροι του θανάτου - Μέρος 2.

Το 2009 έκανε ένα μικρό πέρασμα στην ταινία της Κάθριν Μπίγκελοου The Hurt Locker και το 2010 στην ταινία Η Τιτανομαχία  ενσαρκώνοντας τον Άδη. Το 2011 πραγματοποίησε το σκηνοθετικό του ντεμπούτο με την κινηματογραφική μεταφορά της τραγωδίας του Ουίλιαμ Σαίξπηρ Κοριολανός, υποδυόμενος τον ομώνυμο ρόλο. Το 2012 επανέλαβε το ρόλο του Άδη στη συνέχεια της ταινίας Η τιτανομαχία με τίτλο Η οργή των Τιτάνων (Wrath of the Titans). Το Νοέμβριο του 2011 ανακοινώθηκε η συμμετοχή του στην 23η ταινία Τζέιμς Μποντ με τον τίτλο Skyfall, η οποία κυκλοφόρησε τον Οκτώβριο του 2012.

Προσωπική ζωή
Ο Φάινς γνωρίστηκε με την ηθοποιό Άλεξ Κίνγκστον όταν φοιτούσαν μαζί στη Βασιλική Ακαδημία Δραματικής Τέχνης. Μετά από 10 χρόνια δεσμό, παντρεύτηκαν το 1993 και χώρισαν το 1997.

Το 1995 είχε σχέση με τη Φρανσέσκα Ανίς, που έπαιζε την μητέρα του Γερτρούδη στο θεατρικό Άμλετ, όπου και γνωρίστηκαν. Μετά από 11 χρόνια μαζί, χωρίσανε το Φεβρουάριο του 2006.

Το Φεβρουάριο του 2007, το προσωπικό της πτήσης του Σίδνεϊ της Αυστραλίας με προορισμό την Ινδία είδε τον ηθοποιό να φεύγει από το αεροπλάνο με την 38χρονη αεροσυνοδό Λίζα Ρόμπερτσον. Αν και στην αρχή αρνιόταν τις κατηγορίες, η Ρόμπερτσον αργότερα ομολόγησε ότι έκανε σεξ με τον Φάινς στις τουαλέτες. Ο Φάινς θα πήγαινε στο Μουμπάι συμμετέχοντας στην προσπάθεια της UNICEF να μιλήσει για το Aids. Η οργάνωση κράτησε τον Φάινς σαν πρέσβη αλλά η Ρόμπερτσον απολύθηκε από την αεροπορική εταιρία που εργαζόταν.

Ο Ρέιφ Φάινς είναι Βρετανός υπήκοος και από το Σεπτέμβριο του 2017 είναι κάτοχος σερβικού διαβατηρίου.

Φιλμογραφία
 Έτος Ταινία Ρόλος Σημειώσεις 1992 Ανεμοδαρμένα ύψη (Emily Brontë's Wuthering Heights) Χίθκλιφ 1993 Το Μωρό της Μακόν (The Baby of Mâcon) Ο γιος του επισκόπου Η λίστα του Σίντλερ (Schindler's List) Άμον Γκεθ Βραβείο BAFTA Β΄ Ανδρικού ΡόλουΥποψηφιότητα Όσκαρ Β' Ανδρικού ΡόλουΥποψηφιότητα Χρυσή Σφαίρα Β' Ανδρικού Ρόλου 1994 Quiz Show Τσαρλς Βαν Ντόρεν 1995 Παράξενες Μέρες (Strange Days) Λένι Νίρο 1996 Ο Άγγλος ασθενής (The English Patient) Κόμης Λαζλό ντε Αλμασί Υποψηφιότητα Όσκαρ Α' Ανδρικού ΡόλουΥποψηφιότητα Χρυσή Σφαίρα Α' Ανδρικού ΡόλουΥποψηφιότητα BAFTA Καλύτερου Ηθοποιού σε Πρωταγωνιστικό ΡόλοΥποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό ΡόλοΥποψηφιότητα Screen Actors Guild Award Συνολικής Ερμηνείας από Καστ 1997 Όσκα και Λουσίντα (Oscar and Lucinda) Όσκαρ Χόπκινς 1998 Οι εκδικητές (The Avengers) Τζον Στιντ Ο πρίγκιπας της Αιγύπτου (The Prince of Egypt) Ραμσής Β΄ Φωνή μόνο  1999 Sunshine Ιγκνάτζ Σόννενσάιν/Άνταμ Σορς/Ιβάν Σορς  Ευγένιος Ονέγκιν Ευγένιος Ονέγκιν Το τέλος μιας σχέσης (The End of the Affair) Μορίς Μπέντριξ Υποψηφιότητα BAFTA Καλύτερου Ηθοποιού σε Πρωταγωνιστικό Ρόλο 2000 The Miracle Maker Ιησούς Χριστός Φωνή μόνο 2002 Spider Σπάιντερ  Ο καλός κλέφτης (The Good Thief) Τόνι Έιντζελ  Κόκκινος δράκος (Red Dragon) Φράνσις Ντολαρχάιντ  Η καμαριέρα (Maid in Manhattan) Κρίστοφερ Μάρσαλ  2005 Σχέδιο απαγωγής (The Chumscrubber) Μάικλ Εμπς Ζωές σε άσπρο μαύρο (Chromophobia) Στίβεν Τάλοχ Ο επίμονος κηπουρός (The Constant Gardener) Τζάστιν Κουέιλ Υποψηφιότητα BAFTA Καλύτερου Ηθοποιού σε Πρωταγωνιστικό Ρόλο Γουάλας & Γκρόμιτ στον τεράστιο λαχανόκηπο (Wallace & Gromit: The Curse of the Were-Rabbit) Βίκτορ Κουόρτεμέιν Φωνή μόνο Η Κοντέσα της Σανγκάης (The White Countess) Τοντ Τζάκσον Ο Χάρι Πότερ και το κύπελλο της φωτιάς (Ηarry Potter and the Goblet of Fire) Λόρδος Βόλντεμορτ 2006 Η ώρα των τυφλών (Land of the Blind) Τζο 2007 Ο Χάρι Πότερ και το τάγμα του φοίνικα (Harry Potter and the Order of the Phoenix) Λόρδος Βόλντεμορτ Η κυρία και ο μπάτλερ (Bernard and Doris) Μπερνάρντ Λάφερτι Υποψηφιότητα Χρυσή Σφαίρα Α' Ανδρικού Ρόλου - Μίνι Σειρά ή Τηλεταινία  Υποψηφιότητα Έμμυ Α' Ανδρικού Ρόλου σε Μίνι Σειρά ή Τηλεταινία  Υποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο σε Μίνι Σειρά ή Τηλεταινία 2008 Αποστολή στην Μπριζ (In Bruges) Χάρι Γουότερς Η δούκισσα (The Duchess) Γουίλιαμ Κάβεντις, 5ος Δούκας του Ντεβονσάιρ Υποψηφιότητα Χρυσή Σφαίρα Β' Ανδρικού Ρόλου Σφραγισμένα χείλη (The Reader) Μάικλ Μπεργκ 2009 The Hurt Locker Αρχηγός Ομάδας  2010 Μεγάλα Κόλπα σε Μικρή Πόλη (Cemetery Junction) Κος Κέντρικ Η Τιτανομαχία (Clash of the Titans) Άδης  Η Νάνι ΜακΦι και ο Μεγάλος Σαματάς (Nanny McPhee and the Big Bang) Άρχοντας Γκρέι Ο Χάρι Πότερ και οι Κλήροι του Θανάτου - Μέρος 1 (Harry Potter and the Deathly Hallows: Part 1) Λόρδος Βόλντεμορτ The Wildest Dream Τζορτζ Μάλορι φωνή μόνο 2011 Κοριολανός Κοριολανός Επίσης σκηνοθέτης και παραγωγός Ο Χάρι Πότερ και οι Κλήροι του Θανάτου - Μέρος 2 (Harry Potter and the Deathly Hallows: Part 2) Λόρδος Βόλντεμορτ Page Eight Άλεκ Μπίσλι2012 Η οργή των Τιτάνων (Wrath of the Titans) Άδης Skyfall Γκάρεθ Μάλορι / M Great Expectations Μάγκγουιτς 2014 Ξενοδοχείο Grand Budapest (The Grand Budapest Hotel) Μεσιέ Γκουστάβ Χ. Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ2015SpectreΓκάρεθ Μάλορι / M2016Χαίρε, Καίσαρ! (Hail, Ceasar!)Λόρενς Λόρεντζ2016Ο Κούμπο και οι δυο χορδές (Kubo and the two strings)Βασιλιάς της σελήνηςΦωνή μόνο2017Η ταινία LEGO Batman (The Lego Batman Movie)ΆλφρεντΦωνή μόνο2018Νουρέγιεφ: Το λευκό κοράκι (The White Crow) Αλεξάντερ Πούσκιν Επίσης σκηνοθέτης και παραγωγός2019Κρατικά μυστικά (Official Secrets)Μπεν Έμερσον2020DolittleΜπάριΦωνή μόνο2021No Time to Die Γκάρεθ Μάλορι / MΟ άνθρωπος του βασιλιά: Το ξεκίνημα (The King's Man)Ορλάντο ΌξφορντThe ForgivenΝτέβιντ ΧένινγκερΗ ανασκαφή (The Dig)Μπάζιλ Μπράουν2022Το μενού (The Menu)σεφ ΣλόγουικNational Theatre Live: Straight Line CrazyΡόμπερτ ΜόουζεςTS Eliot's Four Quartetsερμηνευτής2024The Wonderful Story of Henry Sugar and Three MoreΡόαλντ Νταλ / αστυνομικός

Παραπομπές

Εξωτερικοί σύνδεσμοι

Κατηγορία:Βραβευμένοι με BAFTA Β' Ανδρικού Ρόλου
Κατηγορία:Νικητές βραβείου Tony
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Άγγλοι σκηνοθέτες κινηματογράφου
Κατηγορία:Πολιτογραφημένοι πολίτες της Σερβίας
Κατηγορία:Πρέσβεις Καλής Θέλησης της UNICEF
Κατηγορία:Απόφοιτοι της Βασιλικής Ακαδημίας Δραματικής Τέχνης